**Simon Richard Cox** (født 28. april 1987 i Reading) er en engelskfødt irsk fotballspiller som spiller for den australske klubben Western Sydney Wanderers FC. Han har tidligere spilt for blant andre Reading FC, Brentford FC, Northampton Town FC og Swindon Town FC. Han var også en del av Irlands tropp under EM i fotball 2012.

Klubbkarriere
-------------

### Reading

Cox begynte sin fotballkarriere hos hjemklubben Reading FC i en alder av ni år i 1996. Han spilte seg oppover i ungdomssystemet og fikk sin førstelagsdebut for Reading den 20. september 2005 i en ligacupkamp mot Luton Town FC før han skrev under på en proffkontrakt med klubben i november samme år. Den 11. september 2006 ble Cox lånt ut til Brentford FC, hvor han fikk fire seriekamper i Football League One før en bruddskade i en kamp mot Millwall FC i slutten av måneden gjorde at utlånet ble kansellert. Cox ble på nytt lån ut til Brentford i slutten av november, etter at skaden var leget, og spilte ni seriekamper frem til lånet ble avsluttet i januar 2007.

I slutten av mars 2007 ble Cox lånt ut for en tredje periode, denne gang for Northampton Town FC, hvor også hans lagkamerat Alex Pearce var på utlån fra Reading. Dette lånet hadde i utgangspunktet en varighet på én måned, men ble forlenget ut sesongen. I juli samme år skrev han under på en ny ettårskontrakt med Reading, og i august ble han lånt ut til Swindon Town FC med en varighet på et halvt år. Der spilte han 19 seriekamper og noterte seg for åtte mål frem til januar 2008.

### Swindon Town

Den 31. januar 2008 ble Cox signert av Swindon Town på fast basis, som da var under ledelse av manager Maurice Malpas. Cox fikk sin debut etter overgangen i kampen mot Huddersfield Town FC den 9. februar 2008 (0–1), og fikk sin første scoring i kampen etter mot Cheltenham Town FC. I den påfølgende sesongen scoret Cox tre hattrick for Swindon, og endte opp med 29 mål i 2008/2009-sesongen, noe som gjorde ham til toppscorer i Football League One med samme antall mål som Rickie Lambert fra Bristol Rovers FC. Mot slutten av sesongen fikk Swindon, ifølge BBC, inn to bud på spilleren, hvor det ene var fra Leicester City FC og det andre angivelig var fra Celtic FC, men som begge to ble avslått av klubben.

### West Bromwich Albion

Den 8. juli 2009 signerte Cox under på en toårskontrakt med West Bromwich Albion FC på en overgangssum verdt £1,5 millioner pund. Han fikk sin debut i Championship da han kom inn som innbytter for Chris Wood i åpningskampen mot Newcastle United FC (1–1). I hans første sesong for klubben spilte han 34 kamper og scoret ti mål. I den påfølgende 2010/2011-sesongen ble Cox i utgangspunktet tiltenkt rollen som backup på spissplass, men han markerte seg likevel da han scoret det avgjørende målet i tredje runde av ligacupen mot Manchester City FC (2–1).

Cox fikk sin Premier League-debut i begynnelsen av november 2010, da han fikk starte i kampen mot Blackpool FC (1–2). Han fikk sitt første scoring i Premier League da West Bromwich møtte Tottenham Hotspur FC, hvor han kom inn som innbytter for Paul Scharner mot slutten av kampen og reduserte til 2–2. I den påfølgende 2011/2012-sesongen var Cox regnet som backup for både Shane Long, Chris Wood og Peter Odemwingie.

Landslagskarriere
-----------------

Cox valgte å representere det irske herrelandslaget ettersom hans bestemor var født i Irland. Han fikk sin landslagsdebut for Irland i Nations Cup mot Nord-Irland den 24. mai 2011 (5–0), hvor han også scoret kampens siste mål. Han deltok så i flere av Irlands EM-kvalifiseringskamper og ble deretter tatt ut i EM-troppen i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Referanser
----------

1. ↑  Wanderers sign Simon Cox
2. ↑  Readingfc.co.uk – Reading-born Academy forward Simon Cox signs first professional contract Arkivert 3. juni 2012 hos Wayback Machine. (Publisert 19. november 2005, besøkt 4. juni 2012)
3. ↑  Readingfc.co.uk – Royals youngster Cox suffers broken leg while playing on loan at Brentford Arkivert 13. august 2012 hos Wayback Machine. (Publisert 28. september 2006, besøkt 4. juni 2012)
4. ↑  Readingfc.co.uk – Cox extends Northampton loan deal after scoring his third Cobblers goal Arkivert 13. august 2012 hos Wayback Machine. (Publisert 24. april 2007, besøkt 4. juni 2012)
5. ↑  Readingfc.co.uk – Cox, Sodje & Stack agree loans Arkivert 22. juli 2012 hos Wayback Machine. (Publisert 1. september 2007, besøkt 4. juni 2012)
6. ↑  Readingfc.co.uk – Cox signs for Swindon Arkivert 29. juli 2012 hos Wayback Machine. (Publisert 1. februar 2008, besøkt 4. juni 2012)
7. ↑  BBC.co.uk – Huddersfield 1-0 Swindon (Publisert 9. februar 2008, besøkt 4. juni 2012)
8. ↑  BBC.co.uk – Swindon 3-0 Cheltenham (Publisert 12. februar 2008, besøkt 4. juni 2012)
9. ↑  BBC.co.uk – Swindon reject two bids for Cox (Publisert 14. mai 2009, besøkt 4. juni 2012)
10. ↑  BBC.co.uk – Cox completes move to West Brom (Publisert 8. juli 2009, besøkt 4. juni 2012)
11. ↑  Soccerbase.com – Player Profile, Simon Cox (Besøkt 4. juni 2012)
12. ↑  WBA.co.uk – Match Report, WBA vs Manchester City 2–1 Arkivert 2. desember 2010 hos Wayback Machine. (Besøkt 4. juni 2012)
13. ↑  WBA.co.uk – Match Report, Tottenham vs WBA 2–2 Arkivert 27. august 2011 hos Wayback Machine. (Besøkt 4. juni 2012)
14. ↑  BBC.co.uk – Rep of Ireland 5-0 N Ireland (Publisert 24. mai 2011, besøkt 4. juni 2012)
15. ↑  FAI.ie – EURO 2012 squad named (Publisert 7. mai 2012, besøkt 31. mai 2012)

Eksterne lenker
---------------

* (en) Simon Cox – UEFA Rediger på Wikidata

* (en) Simon Cox – Transfermarkt Rediger på Wikidata

* (en) Simon Cox – national-football-teams.com Rediger på Wikidata

* (en) Simon Cox – Soccerbase.com Rediger på Wikidata

* (en) Simon Cox – FootballDatabase.eu Rediger på Wikidata

* (en) Simon Cox – Soccerway Rediger på Wikidata

* (en) Simon Cox – EU-Football.info Rediger på Wikidata
* (en) WBA.co.uk – Player Profiles, Keiren Westwood[*død lenke*] – Spillerprofil hos West Bromwich Albion
* (en) Footballdatabase.eu – Player, Simon Cox – Spillerprofil
* (en) National-football-teams.com – Cox, Simon – Spillerprofil

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |